open-index/open-wikipedia-markdown huggingface dataset:
Janne Pesonens

**Janne Pesonens** (; dzimis 1982. gada 11. maijā) ir somu hokejists, malējais uzbrucējs, Somijas hokeja izlases dalībnieks. Pašlaik (2020) Pesonens spēlē SM līgas klubā Oulu "Kärpät".

## Spēlētāja karjera
Profesionāļa karjeru Pesonens sāka 2001.—02. gada sezonā, kad debitēja SM līgas kluba Oulu "Kärpät" sastāvā. Jau 2003.—04. gada sezonā Pesonenam izdevās komandas sastāvā arī nostiprināties, tajā spēlējot vēl līdz 2008. gadam.

2008.—09. gada sezonu Pesonens aizvadīja NHL, septiņas spēles aizvadot Pitsburgas "Penguins" sastāvā, bet atlikušo sezonas daļu spēlējot AHL vienībā Skrentonas "Penguins".

2009. gada vasarā Pesonens pievienojās KHL vienībai Kazaņas "Ak Bars". 2011.—12. gada sezonu Janne aizvadīja SM līgas vienībā Helsinku HIFK, taču tad atgriezās "Ak Bars". "Ak Bars" spēlēja līdz 2014.—15. gada sezonas vidum, kad pārcēlās uz Zviedrijas hokeja līgas komandu Šellefteo AIK. 2018. gadā Vekšes "Lakers" sastāvā kļuva par Zviedrijas čempionu.

Somijas hokeja izlases sastāvā spēlējis 2011. un 2012. gada Pasaules čempionātos, 2011. gadā kopā ar izlasi izcīnot zelta medaļas.

## Ārējās saites
Gumija

[200px|thumbnail|[Skrituļhokejs|Skrituļhokeja bumba no gumijas]]
**Gumija** ( — 'sveķi') ir materiāls, ko iegūst dabīgā vai sintētiskā kaučuka vulkanizācijas (apstrādes ar sēru) procesā. Gumija mēdz saturēt arī pildvielas (piemēram, krītu, cinka oksīdu vai kvēpus), krāsvielas, mīkstinātājus, pretnovecošanās līdzekļus. Gumijai ir raksturīga izcila elastība un triecienizturība, tā ir arī izturīga pret nodilumu un daudzu šķīdinātāju iedarbību, kā arī ūdens un gāzu necaurlaidīga. Gumijai ir labas elektroizolējošas spējas. Atkarībā no sēra satura gumijas iedalās mīkstajās gumijās (1—3% sēra), puscietajās un cietajās gumijās. Gumija ar sēra saturu ap 30% ir ciets, melns, plastmasai līdzīgs materiāls, ko sauc par ebonītu. Gumiju trūkums ir samērā zema darba temperatūra, kas parasti nepārsniedz 85°C; savukārt zemās temperatūrās gumija kļūst cieta un triecienneizturīga. Daudz plašākā temperatūru diapazonā (−100 līdz +200°C) var lietot tā saucamās silikongumijas uz silīcijorganiskā kaučuka bāzes (sk. silikoni).

## Vēsture
1839. gadā Čārlzs Gudjīrs (*Charles Goodyear*) atklāja, ka, apstrādājot kaučuku ar sēru vai tā savienojumiem, veidojas elastīgs, izturīgs materiāls. Gudjīra vārdā nosaukta arī mūsdienās strādājoša gumijas riepu ražotāja kompānija *[[Goodyear Tire and Rubber Company]]*. Tā kā dabiskais kaučuks bija dārgs un tā gumijas ražošanai nepietika, tika izstrādāti mākslīgā kaučuka iegūšanas paņēmieni. 1916. gadā Vācijā pirmo reizi ieguva sintētisko metilkaučuku ar samērā sliktām īpašībām, bet 1927. gadā  krievu ķīmiķis Sergejs Ļebedevs izstrādāja butadiēnkaučuka ražošanas metodi.

## Iegūšana
250px|thumbnail|Dabiskā kaučuka vulkanizācija. Divas poliizoprēna ķēdes (attēlotas zaļā un zilā krāsā) savienotas ar sēra tiltiņiem
Pirms vulkanizācijas sagatavo gumijas izejvielu maisījumu, kas galvenokārt sastāv no dabīgā vai sintētiskā kaučuka. Viens no galvenajiem dabīgā kaučuka avotiem ir Brazīlijas heveja, taču mainīgos daudzumos kaučuku ražo vairāk nekā 50 dažādas augu sugas, tostarp kaučuka gumijkoks un *[[Landolphia]]* ģints augi.

Lai pazeminātu gumijas cenu, maisījumam pievieno neaktīvas pildvielas (krītu, talku, kaolīnu). Mehāniskās izturības palielināšanai pievieno aktīvās pildvielas — cinka balto un kvēpus. Dažreiz pievieno mīkstināšanas līdzekļus (parafīnu, stearīnskābi) un pretnovecošanās līdzekļus (neozonu), kā arī krāsvielas (dzelzs mīniju u.c.). Vulkanizēšanai pievieno arī noteiktu daudzumu sēra vai tā savienojumu (tiurāma) un vulkanizācijas paātrinātājus (kaptaku). Šādu nevulkanizētu maisījumu sauc par **jēlgumiju**. Jēlgumijas vulkanizācija notiek 140—200°C temperatūrā, atkarībā no jēlgumijas sastāva. Vulkanizācijas procesā sērs reaģē ar kaučuku, veidojot šķērssaites starp polimēru ķēdēm. Jo vairāk šādu saišu ("sēra tiltiņu"), jo iegūtā gumija ir cietāka.

## Izmantošana
Gumiju lieto automobiļu riepu un dažādu citu gumijas izstrādājumu izgatavošanai.

## Skatīt arī
* Bitumens

## Atsauces

## Ārējās saites
Zičiūjfalu

**Zičiūjfalu** (, ) ir ciems Ungārijā, Fejēras meģē. Austrumu virzienā atrodas Pustasabolčas ciems, dienvidos — Sabadeģhāzas ciems, bet rietumos — Šeregēješas ciems. Aptuveni 9 km uz ziemeļiem atrodas Gārdoņas pilsēta un trešais lielākais Ungārijas ezers — Velences ezers. Aptuveni 32 km uz ziemeļrietumiem atrodas Sēkešfehērvāra.

Ciemā atrodas lopbarības ražošanas un izplatīšanas uzņēmums, kas nodrošina darba vietas daudziem ciema iedzīvotājiem. Tomēr vairums Zičiūjfalu iedzīvotāju ikdienas darba gaitās dodas ārpus ciema. Žičiūjfalu atrodas sākumskola, kas kopš 1992. gada nosaukta ungāru rakstnieka Ištvana Feketes vārdā.

 ciemā dzīvoja 941 iedzīvotājs. Pēc 2001. gada tautas skaitīšanas datiem Zičiūjfalu dzīvoja 971 cilvēks, no iedzīvotājiem 883 (90,9%) sevi identificēja kā ungārus.

Ciema nosaukums ir radies no Ziči muižnieku dzimtas nosaukuma, kuriem savulaik tas piederēja. Ziči dzimta šajā vietā sāka dzīvot 18. gadsimtā, Osmaņu impērijas iekarojumu laikā. 1784. gadā Ferencs Ziči kļuva par zemes īpašnieku. Tajā laikā ciemā dzīvoja 91 cilvēks.

Ciemata iedzīvotāji uz kaimiņciemiem un pilsētām var nokļūt ar vilcienu. Caur Zičiūjfalu iet arī autobusu satiksme.

## Atsauces

## Ārējās saites

* 

*
Francburga

**Francburga** () ir pilsēta Vācijā, Mēklenburgā-Priekšpomerānijā uz dienvidrietumiem no Štrālzundes pie Rihtembergas ezera. Ezera pretējā krastā atrodas Rihtenberga. Āmtes centrs.

Apmetne attīstījusies ap Rīgenes kņaza Viclava 1231. gadā dibināto Neienkampas cisterciešu klosteri, kurā tika apglabāti vairāki Pomerānijas hercogi. XVI gadsimtā Pomerānijas hercogs Bogislavs XIII piešķīra apmetnei pilsētas tiesības, nosaukdams to sava sievastēva Franča vārdā. Tika nodibināta naudas kaltuve, uzaicināti amatnieki. Tomēr, kad 1603. gadā Bogislavs XIII mantoja Štetīni, viņa interese par Francburgu apsīka. Pilsēta gandrīz pilnīgi nopostīta Trīsdesmitgadu kara laikā. 1627. gada 10. novembrī pilsētā tika noslēgta Francburgas kapitulācija, kuras rezultātā Pomerānijas hercogs padevās imperatora karaspēkam Albrehta Vallenšteina vadībā.

## Atsauces

## Ārējās saites
Šolems Aleihems

**Šolems Aleihems** (, īstajā vārdā **Šlomo Rabinovičs**; dzimis , miris ) bija ebreju rakstnieks un dramaturgs, rakstījis galvenokārt jidišā. Šolema Aleihema darbu tēmas saistās ar Austrumeiropas ebreju sadzīvi.

Dzimis bagāta hasīdu tirgotāja ģimenē Perejaslavā, Poltavas guberņā (mūsdienu Ukrainas teritorija). Bērnību pavadīja Voronko *štetlā* (pilsētiņa ar lielu ebreju iedzīvotāju skaitu). Tomēr vēlāk tēvs bankrotēja, un Šlomo nācās bērnību pavadīt spiedīgos apstākļos. Iesākumā rakstīdams arī krieviski un ivrītā, no 1883. gada rakstīja tikai jidišā, kas tolaik tika uzskatīta par zema prestiža dialektu. Aktīvi piedalījās jidiša izdevumu darbā. Pēc 1905. gada Šolems Aleihems pārcēlās uz Ņujorku, kur 1916. gadā mira. Rakstīšanas stila dēļ Šolems Aleihems dažkārt ticis saukts par "ebreju Marku Tvenu". Pats Marks Tvens uz to reaģēja sacīdams, - "pasakiet viņam, ka es esmu "amerikāņu Šolems Aleihems"".

Pēc Šolema Aleihema darbu motīviem radīta Brodveja mūzikls "Vijolnieks uz jumta" (*Fiddler on the Roof*, 1964). Šolems Aleihems ļoti baidījās no skaitļa 13, tāpēc viņa darbos pēc 12. lapaspuses seko 12a, bet uz viņa kapa pieminekļa rakstīts, ka viņš miris 12a. martā.

1966. gadā latviski tulkojumā no krievu valodas izdots Šolema Aleihema romāns "Klejojošās zvaigznes" (*Blonzhende Stern*).

## Ārējās saites

* Šolems Aleihems ''gutenberg.org'' 
* Šolems Aleihems Ebreju enciklopēdijā 
* Šolema Aleihema darbi 
* Šolema Aleihema darbi
Retorika

[thumbnail|200px|Glezna, kurā attēlots, kā [Dēmostens trenējās runāt pie bangojošas jūras]]
**Retorika** (, *rhētorikós* — ‘publiska runāšana’) ir humanitārā zinātne, kurā apskata oratora mākslas teoriju un praksi. Retorika radās Senajā Grieķijā. Ievērojamākie antīkās pasaules retorikas teorētiķi bija Aristotelis, Cicerons un Kvintiliāns. Retorika ir arī satura izklāsts ārēji izskaistinātā valodiskā formā bez tās dziļāka pamatojuma, mērķtiecīguma.

## Atsauces
Šeņjana

**Šeņjana** (, ) jeb **Mukdena** () ir pilsēta Ķīnas ziemeļaustrumos, Liaoninas provinces administratīvais centrs. 17. gadsimtā tā bija mandžūru galvaspilsēta. Šeņjana ir nozīmīgs transporta un tirdzniecības mezgls starp Ķīnu, Krieviju, Ziemeļkoreju, Dienvidkoreju un Japānu.

Burtiskā tulkojumā no ķīniešu valodas Šeņjanas nosaukums nozīmē "pilsēta uz ziemeļiem no Šeņas upes".

2008. gada vasaras olimpiskajās spēlēs dažas no futbola spēlēm tika izspēlētas Šeņjanas olimpiskajā stadionā.

## Atsauces

## Ārējās saites
Versts

thumbnail|235px|Verstu stabs.
**Versts** () ir sena krievu garuma mērvienība, kas atbilst 500 asīm jeb 1500 aršīnām. Metriskajā sistēmā viena versts atbilst **1066,8 metriem**. 1 kvadrātversts = 1,138 km² jeb 113,8 ha.

Vēstures gaitā versts garums, atkarībā no noteiktā asu skaita, ir vairākkārt mainījies. 1649. gadā 1 versts garums tika pielīdzināts 1000 asīm, bet 18. gadsimtā tika ieviesta *ceļa versts* () 500 asu garumā. 1000 asu verstīs mērīja zemes gabalus, bet ceļa verstīs attālumus starp ģeogrāfiskiem punktiem.

Versts kā mērvienība tika lietota senajā Krievzemē, vēlāk Krievijas impērijas teritorijā, tai skaitā arī Kurzemes un Vidzemes guberņās. 

Pāreja uz metrisko sistēmu tika uzsākta 1918. gada 14. septembri, jaunajos mērījumos sākot lietot metrus un kilometrus. Pilnībā pāreja uz metrisko sistēmu tika pabeigta 1924. gadā.

## Atsauces

## Ārējās saites
Bākūžu kalns

**Bākūžu kalns** (arī **Bākūzis**, **Bākūžkalns**) ir morēnu lielpaugurs Vidzemes augstienē. Atrodas Madonas novada Jumurdas pagastā uz dienvidiem no Jumurdas—Lauteres ceļa Vestienas aizsargājamo ainavu apvidū.

Kalns ir ap 2 km garš ziemeļu—dienvidu virzienā orientēts pirmmasīvs ar izteikti stāvām nogāzēm. Paugurmasīvam ir trīs konusveida virsotnes: Bākūzis ( v.j.l.), Egļu kalns ( v.j.l.) un Laktas kalns ( v.j.l.). To veido morēnsmilšmāls, grants un smilts. Bākūžu kalna austrumu nogāzē ierīkota slēpošanas trase.

## Atsauces
Pudele

[thumbnail|200px|Klasiska [vīns|vīna pudele]]
**Pudele** ir cilindrisks trauks ar tievu augšdaļu — "kakliņu" —, kas tiek izmantotas dzērienu un citu šķidrumu uzglabāšanai. Tās galvenokārt tiek izgatavotas no stikla vai polietilēna tereftalāta (PET). Retāk tiek gatavotas no keramikas, metāla vai citiem materiāliem. Pudeles tiek noslēgtas ar korķi. To tilpums parasti variē no dažiem mililitriem līdz pat vairākiem litriem.

## Skatīt arī
* Glāze
* Kleina pudele
* Muca
* Skārdene

## Ārējās saites
Vecais ezers

**Vecais ezers** (arī **Vecumnieku ūdenskrātuve**)  ir mākslīga ūdenstilpe uz Taļķes upes Bauskas novada Vecumnieku pagasta Vecumniekos, Lielupes sateces baseinā. Uzstādināts 1975. gadā. Dibens izlīdzināts, mālsmilts. Krasti lēzeni, slīpi. Cauri tek Taļķe, ietek vairāki sīki grāvji. 3 mazas saliņas. Mīt asaris, līdaka, rauda. Ziemeļrietumu krastā ierīkota labiekārtota peldvieta.

## Atsauces
Tapa (stacija)

thumb|248px|Igaunijas dzelzceļu tīkls
**Tapa** () ir dzelzceļa mezgla stacija Igaunijā, Rietumviru apriņķa Tapas pilsētā un tajā saslēdzas trīs dzelzceļa iecirkņi: Ilemiste-Tapa, Tapa-Narva (valsts robeža) un Tapa-Tartu. Tapas stacija atrodas 77,6 km attālumā no Tallinas centrālās dzelzceļa stacijas, 132 km attālumā no Narvas un 112,5 km attālumā no Tartu. 

Tapas stacija apkalpo vietējo un starptautisko pasažieru vilcienu satiksmi, kā arī veic dzelzceļa kravu operācijas. Tapas stacijā pietur visi Rakveres, Narvas, Tartu (Koidulas un Valgas) un Tallinas virzienā kursējošie pasažieru dīzeļvilcieni, kā arī te ir elektrovilcienu Tallina—Tapa galapunkts, kā arī starptautiskie vilcieni Tallina—Tartu—Rīga.

## Vēsture
Igaunijas pirmā dzelzceļa *Baltijas Osta—Rēvele—Tosno* būvniecība norisinājās no 1869. līdz 1870. gadam. Tā izveide tika pamatota ar nepieciešamību savienot Baltijas jūras neaizsalstošās ostas ar Krievijas Impērijas galvaspilsētu un citiem Krievijas reģioniem. Dzelzceļa *Baltijas Osta—Rēvele—Tosno* būve tika sadalīta 5 iecirkņos. Tapa tika veidota kā 103 verstu garā 2. iecirkņa Šarlotenhofa—Jēve () IV kategorijas starpstacija.

1876. gadā no Tapas uz Tartu tika izbūvēts 105 verstu garš dzelzceļa atzars, kā rezultātā Tapa ieguva nozīmīgas dzelzceļa mezgla stacijas statusu. Stacijai tika piešķirta II kategorija un atbilstoši staciju kategoriju standartam tajā tika veikti atbilstoši paplašināšanas darbi. Ritošā sastāva apkalpošanai tika izbūvētas dzelzceļa remonta darbnīcas un tvaika lokomotīvju depo, bet pati stacijas ēka tika pārbūvēta, lai tajā varētu izvietot restorānu un atsevišķas telpas I un II klases pasažieriem. Vienlaikus tika izbūvēta arī otra pasažieru platforma.

## Stacijas ēka
1870. gadā Tapā uzbūvēja pirmo stacijas ēku. Pēc tipveida projekta celtā stacijas ēka bija neliela divstāvu koka celtne un tajā tika nodrošināts minimāls pasažieru dzelzceļa satiksmes pakalpojumu klāsts.

Jau 1876. gadā stacijas ēka tika paplašināta, bet 1914. gadā blakus koka stacijai tika uzsākta mūra ēkas celtniecība. Lai nepārtrauktu Tapas stacijas darbību, jaunās ēkas celtniecība tika veikta pa kārtām - vienlaikus funkcionēja vecā koka ēka, bet tās rietumu galā tika būvēts jaunais būvapjoms.

Sakarā ar I. pasaules kara sākšanos izdevās pabeigt tikai stacijas pirmo kārtu. 1920. gadā Tapas stacijā tika ievilkta elektrība, bet jaunās stacijas ēkas celtniecība pilnībā tika pabeigta 1928. gadā.

Tapas stacijas ēka ir masīva viena stāva kaļķakmens un sarkano ķieģeļu celtne. Ja neskaita divstāvu mūra piebūvi, Tapas stacijas fasādes veido svinīgi simetrisku būvapjomu, tās kompozīcijas centrā izvietots rizalīts ar stiklotu arkveida frontonu, kas akcentē arkveida logu rindu visā fasādes garumā. Ēkas robustumu un nopietnību pasvītro dekoratīvā apmetuma pielietojums, veidojot stūra un cokola rustojumu, kā arī masīvas mūra dzegas un pilastrus.

## Pasažieru vilcienu satiksme

## Foto galerija

Attēls:Tapa jaama veetorn.jpg|Tapas stacijas ūdenstornis
Attēls:Tapa auruvedur L-1361.jpg|Muzeja eksponāts - tvaika lokomotīve L-1361 Tapas stacijā


## Atsauces

## Ārējās saites
Tapas stacija senajos attēlos
Triniti pussala

[thumb|250px|[Esperansas polārstacija pussalas ziemeļaustrumos]]
**Triniti pussala** (, ) vai **Luī Filipa pussala** (; Čīles avotos) ir vistālāk uz ziemeļiem izvirzītā Antarktīdas kontinenta daļa Antarktīdas pussalas ziemeļos. Tās garums ir ap , platums — no 20 līdz . Galējais ziemeļu punkts Praimheds ir arī galējais Antarktīdas kontinentālās daļas punkts. Pussalu apskalo Brensfīlda šaurums ziemeļos (atdala pussalu no Dienvidšetlendas salām), Antarktikas šaurums austrumos (atdala no Žuenvila salām) un Prinča Gustava šaurums dienvidaustrumos (atdala no Vegas un Džeimsa Rosa salas). Pussalas dienvidaustrumu robeža tiek vilkta no Čellmana raga Brensfīlda šauruma piekrastē līdz Longinga ragam Vedela jūras piekrastē. Gar Brensfīlda šauruma piekrasti Triniti pussala robežojas ar Deivisa krastu, gar Vedela jūras piekrasti — ar Nordenšelda krastu.

Tiek uzskatīts, ka sauszemi Triniti pussalas apvidū 1820. gada 30. janvārī atklāja un aptuveni nokartēja britu ekspedīcija Edvarda Brensfīlda vadībā, kas to nosauca par **Triniti Zemi** *(Trinity Land)* par godu *Trinity Board* (precīzs skaidrojums par nosaukuma izcelsmi nav zināms). Pussalas ziemeļu piekrasti 1837.—1840. gados pētīja franču ekspedīcija Dimona d'Irvila vadībā un nosauca par **Luī Filipa Zemi** *(Terre Louis Philippe)*  par godu Francijas karalim Luī Filipam I, kurš personīgi ieteica d'Irvila ekspedīcijai pētīt Antarktīdas jūras.

Pirmo polārstaciju Triniti pussalā Bāzi D (1945-1964) ierīkoja Apvienotā Karaliste operācijas «Tabarin» ietvaros. Mūsdienās darbojas 3 polārstacijas: vissezonas Čīles Henerala Bernardo O'Higinsa (1948), Argentīnas Esperansa (1952) un Urugvajas vasaras stacija Eličiribeeti (1997). No 1953. līdz 1963. gadam pussalas dienvidos darbojās arī britu stacija Vjūpointa (1996. gadā nodota Čīlei un funkcionē kā patvērums).

## Atsauces
Trinity

***Trinity*** (no angļu valodas — ‘trīsvienība’) var būt:
* Triniti pussala (*Trinity Peninsula*) — pussala Antarktīdā
* Triniti sala (*Trinity Island*) — sala Antarktīdas piekrastē
* *[[Trinity (kodolizmēģinājums)|Trinity]]* (*Trinity test *) — pirmais kodolieroču izmēģinājums (1945. gada 16. jūlijā)
Mareks Židlickis

**Mareks Židlickis** (; dzimis 1977. gada 3. februārī) ir čehu hokejists, aizsargs, Čehijas hokeja izlases dalībnieks. Pašlaik (2016) Židlickis pārstāv Nacionālās hokeja līgas klubu Ņujorkas "Islanders".

## Spēlētāja karjera
Savu profesionāļa karjeru Židlickis uzsāka 1994.—95. gada sezonā Čehijas Ekstralīgas kluba HC Kladno sastāvā. Tā rindās viņš aizvadīja piecas sezonas, tad pārceļoties uz SM līgas klubu Helsinku HIFK. 2000.—01. gada sezonu Mareks noslēdza kā visas līgas rezultatīvākais aizsargs.

Vairākus gadus nespējot noslēgt līgumu ar spēlētāju, NHL klubs Ņujorkas "Rangers" 2002. gada nogalē aizmainīja viņa tiesības uz Našvilas "Predators", pievienojoties klubam jau 2003.—04. gada sezonā. 2004.—05. gada NHL sezonas lokauta laikā aizsargs spēlēja HIFK, taču tad atgriezās "Predators" sastāvā.

Pēc 2007.—08. gada sezonas noslēguma Židlickis tika aizmainīts uz Minesotas "Wild" vienību, taču 2011.—12. gada sezonas otrajā pusē - jau uz Ņūdžersijas "Devils". "Devils" sastāvā Židlickis aizvadīja nepilnas trīs sezonas, līdz 2015. gada martā tika aizmainīts uz Detroitas "Red Wings". 2015. gada septembrī noslēdza viena gada līgumu ar Ņujorkas "Islanders".

Čehijas hokeja izlases sastāvā izcīnījis bronzas medaļu 2006. gada olimpiskajās spēlēs, tāpat kļuvis par 2005. gada Pasaules čempionu hokejā.

## Ārējās saites
Kristofers Stīvenss

**Džons Kristofers Stīvenss** (; dzimis , miris ) bija amerikāņu diplomāts un advokāts. Laikā no 2012. gada jūnijam līdz tā paša gada septembrim viņš bija ASV vēstnieks Lībijā. Ticis nogalināts uzbrukuma laikā ASV konsulātam Bengāzī, Lībijā, .

Izglītību ieguvis Kalifornijas Universitātē Bērkli, *University of California, Hastings College of the Law* un *National War College*. Bijis starptautiskās tirdzniecības advokāts Vašingtonā. 2012. gada septembrī viņu nogalināja protestētāji uzbrukumā ASV konsulātam. Protestus izraisīja filma "Musulmaņu nevainība" (*Innocence of Muslims*). K. Stīvenss kļuva par pirmo amata pildīšanas laikā uzbrukumā nogalināto ASV vēstnieku kopš 1979. gada.

## Atsauces

## Ārējās saites
* Oficiālā biogrāfija
Sokoļņiku arēna

**Sokoļņiku arēna** (pazīstama arī kā **Sokoļņiku Sporta pils**) ir daudzfunkcionāla halle, kas atrodas Maskavā, Krievijā. Sākotnēji halles vietā atradās ledus laukums, taču 1973. gadā tam tika uzbūvēts jumts. Jau izsenis arēna kalpo kā Kontinentālās hokeja līgas kluba Maskavas "Spartak" mājvieta.

1980. gada olimpisko spēļu laikā Sokoļņikos tika izspēlēts handbola turnīrs. Šī iemesla dēļ jau 1975. gadā arēnā sākās nozīmīgi rekonstrukcijas darbi.

## 1975. gada traģēdija
1975. gada 10. martā arēnā noritēja spēle starp PSRS junioru izlasi un kanādiešu komandu Berijas "Cap" - to klātienē vēroja 4500 skatītāju. Kanādiešu komandas galvenais sponsors bija košļājamo gumiju ražotājs Wrigley, un mača gaitā laukuma viesi tribīnēs meta košlājamo gumiju iepakojumus un krāsainas uzlīmes, iemūžinot arī padomju jauniešu pūļus, kas par tām cīnījās.

Pēc mača ļaužu masas traucās uz izeju, cerot sagaidīt kanādiešu komandu pie tās autobusa. Halles elektriķis, kurš atradās alkohola reibumā, pārliecībā, ka visi skatītāji bija jau atstājuši Sokoļņiku teritoriju, izslēdza visas gaismas. Tā kā spēli klātienē apmeklēja arī ārzemnieki, tiem bija atvēlētas atsevišķas izejas, savukārt pārējiem skatītājiem halli nācās atstāt pa vienu atlikušo izeju. Negadījumā līdz nāvei tika sabradāts 21 cilvēks, taču vēl 25 guva traumas.

## Ārējās saites
* Halles mājaslapa
Endrū Ferenss

**Endrū Ferenss** (; dzimis 1979. gada 17. martā) ir bijušais kanādiešu hokejists, aizsargs. Karjeras laikā aizvadījis 907 spēles Nacionālās hokeja līgas klubos Pitsburgas "Penguins", Kalgari "Flames", Bostonas "Bruins" un Edmontonas "Oilers". 2011. gadā kopā ar "Bruins" izcīnījis Stenlija kausu.

## Spēlētāja karjera
Vairāk nekā četras sezonas aizvadījis Rietumu hokeja līgas klubā Portlendas "Winterhawks", profesionāļa karjeru Ferenss uzsāka 1999.—2000. gada sezonā, debitējot NHL vienībā Pitsburgas "Penguins". Jau 2001.—02. gada sezonā hokejistam kluba sastāvā izdevās nostiprināties.

2002.—03. gada sezonas vidū Ferenss tika aizmainīts uz Kalgari "Flames" vienību, tās sastāvā aizvadot nepilnas četras sezonas. 2007.—08. gada sezonas vidū kanādietis nonāca jau Bostonas "Bruins" rindās, kopā ar komandu 2010.—11. gada sezonā izcīnot Stenlija kausu. Gan 2004.—05. gada, gan arī 2012.—13. gada NHL sezonas lokauta laikā Ferenss spēlēja Čehijas Ekstralīgas klubā HK Česke Budējovice.

2013. gada 5. jūlijā Ferenss noslēdza četru gadu līgumu ar Edmontonas "Oilers", rudenī tiekot ievēlēts arī par komandas kapteini. Kapteiņa funkcijas Ferenss pildīja līdz 2014.—15. gada sezonas beigām. 2015.—16. gada sezonā savainojums dēļ Ferenss aizvadīja tikai sešas spēles. 2016. gada septembrī Ferenss paziņoja par karjeras beigšanu.

## Ārējās saites
Pāvels Kubina

**Pāvels Kubina** (; dzimis 1977. gada 15. aprīlī) ir bijušais čehu hokejists, aizsargs, Čehijas hokeja izlases dalībnieks. Izlases sastāvā kļuvis par trīskārtēju Pasaules čempionu, kā arī izcīnījis olimpisko bronzas medaļu. Karjeras laikā aizvadījis 970 spēles Nacionālās hokeja līgas klubos Tampabejas "Lightning", Toronto "Maple Leafs", Atlantas "Thrashers" un Filadelfijas "Flyers".

## Spēlētāja karjera
Profesionāļa karjeru Kubina uzsāka 1993.—94. gada sezonā, kad debitēja Čehijas Ekstralīgas kluba HC Vitkovice sastāvā. Kluba rindās hokejists aizvadīja vēl divas sezonas, līdz 1996.—97. gada sezonā pārcēlās uz Ziemeļameriku, sezonu aizvadot Rietumu hokeja līgā.

1997.—98. gada sezonā Kubina debitēja NHL vienībā Tampabejas "Lightning", tās sastāvā laukumā izejot 10 spēlēs. Jau nākamajā sezonā aizsargam izdevās nostiprināties komandas sastāvā. 2003.—04. gada sezonā Kubina kopā ar komandu izcīnīja Stenlija kausu.

2006. gada vasarā Kubina noslēdza līgumu ar Toronto "Maple Leafs", tās sastāvā aizvadot nākamās trīs sezonas, 2009. gada vasarā tiekot aizmainītam uz Atlantas "Thrashers". 2010. gadā hokejists atgriezās Tampabejas "Lightning" rindās, taču 2011.—12. gada sezonas izskaņā tika aizmainīts uz Filadelfijas "Flyers". 2012.—13. gada sezonas laikā aizvadīja četras spēles Šveices hokeja līgas vienībā *[[Genève-Servette HC]]*, taču tad noslēdza profesionāļa karjeru.

Čehijas hokeja izlases sastāvā Kubina kļuvis par trīskārtēju Pasaules čempionu, kā arī 2006. gadā izcīnījis olimpisko spēļu bronzas medaļu.

## Ārējās saites
HC Vítkovice Ridera

**HC Vítkovice Steel** ir hokeja komanda, kas bāzēta Ostravā, Čehijā, un spēlē Čehijas Ekstralīgā. Komanda dibināta 1928. gadā. 1952. un 1981. gadā klubs ir izcīnījis Čehoslovākijas čempiones titulu.

Pašlaik (2023) komandas sastāvā spēlē latviešu uzbrucējs Roberts Bukarts. Kluba rindās 1993.—94. gada sezonā īslaicīgi spēlēja Igors Pavlovs un Oļegs Znaroks, taču 1993.—95. gadā daļu sezonas Vītkovicē aizvadīja Juris Opuļskis. Komandas rindās spēlējuši arī Guntis Galviņš un Frenks Razgals.

## Čempionu hokeja līga

## Ārējās saites
* Komandas oficiālā mājaslapa
* Eliteprospects.com komandas lapa
F91 Dudelange

[250px|right|thumb|Tribīnes 2007./2008. gada [UEFA Čempionu līgas kvalifikācijā spēlē pret *[[MŠK Žilina]]*]]
***F91 Dudelange*** ir Luksemburgas futbola klubs no Didelenžas. Komanda spēlē Luksemburgas Nacionālajā divīzijā un mājas spēles aizvada Josa Nosbauma stadionā, kurā ir 2558 skatītāju vietas. *F91 Dudelange* futbolisti 15 reizes ir kļuvuši par Luksemburgas čempioniem un astoņas reizes izcīnījuši Luksemburgas kausu.

## Vēsture
*F91 Dudelange* tika nodibināts 1991. gadā, apvienojoties trim futbola klubiem - *[[Alliance Dudelange]]*, *[[Stade Dudelange]]* un *[[US Dudelange]]*. Visi šie klubi iepriekš bija uzvarējuši Luksemburgas Nacionālajā divīzijā un ieguvuši Luksemburgas kausu.

## Sasniegumi
* **[[Luksemburgas Nacionālā divīzija]]**
** Čempioni (16): 1999–2000, 2000–01, 2001–02, 2004–05, 2005–06, 2006–07, 2007–08, 2008–09, 2010–11, 2011–12, 2013–14, 2015–16, 2016–17, 2017–18, 2018–19, 2021/22
** Vicečempioni (6): 1998–99, 2002–03, 2003–04, 2009–10, 2012–13, 2020–21 
* **Luksemburgas kauss**
** Kausa ieguvēji (8): 2003–04, 2005–06, 2006–07, 2008–09, 2011–12, 2015–16, 2016–17, 2018–19
** Finālisti (6): 1992–93, 1993–94, 2001–02, 2010–11, 2013–14, 2014–15

## Atsauces

## Ārējās saites
* Kluba oficiālā vietne
Amedeo Modiljāni

**Amedeo Klemente Modiljāni** (; dzimis , miris ) bija itāļu gleznotājs un skulptors. Pārsvarā darbojās Francijā. Galvenokārt bijis grafiskais mākslinieks, kļuva pazīstams ar darbiem modernā stilā — maskām līdzīgām sejām un pagarinātām formām. Viņa ievērojamākie darbi ir *Nudo seduto su un divano* (2010. gadā glezna tika pārdota par 68,9 miljoniem ASV dolāru, kas ir lielākā summa par A. Modiljāni darbu), *Madame Pompadour*.

## Atsauces

## Ārējās saites

* Darbi
Ēriks Holders

**Ēriks Himptons Holders** (; dzimis ) ir amerikāņu zvērināts advokāts, bijis 82. ASV ģenerālprokurors. Viņš ir pirmais afroamerikānis, kas ieņēmis šo amatu.

Izglītību ieguvis Kolumbijas Universitātē un Kolumbijas juridiskajā skolā. No 1988. gada nogales līdz 1993. gada oktobrim viņš bija Kolumbijas apgabala Augstākās tiesas asociētais tiesnesis. Pēc tam (līdz 1997. gada jūnijam) bija advokāts, kas atbildīgs par Kolumbijas apgabalu. 1997. gada jūnijā kļuva par ASV ģenerālprokurora vietnieku. Amatā bija līdz 2001. gada 20. janvārim, līdz tā paša gada 2. janvārim bija ģenerālprokurora amata pienākumu izpildītājs. 2009. gada februārī kļuva par ģenerālprokuroru.

2014. gada septembrī ASV Tieslietu departaments paziņoja, ka Holders pametīs ģenerālprokurora amatu, līdz tiks atrasts pēctecis. Tā paša gada novembrī tika paziņots par Loretas Linčas nominēšanu šim amatam.

## Atsauces

## Ārējās saites

* ASV Tieslietu departamenta profils
Tailers Eniss

**Tailers Eniss** (; dzimis 1989. gada 6. oktobrī) ir kanādiešu hokejists, kreisais malējais uzbrucējs. Pašlaik (2020) pārstāv Nacionālās hokeja līgas klubu Edmontonas "Oilers".

## Spēlētāja karjera
Pēc četrām Rietumu hokeja līgā aizvadītām sezonām, profesionāļa karjeru Eniss uzsāka 2009.—10. gada sezonā, kad aizvadīja 10 spēles NHL kluba Bufalo "Sabres" rindās, pārējo sezonu aizvadot AHL vienībā Portlendas "Pirates".

Jau 2010.—11. gada sezonā Enisam bija izdevies nostiprināties "Sabres" sastāvā, sezonu noslēdzot kā ceturtais rezultatīvākais komandas spēlētājs. 2012.—2013. gada NHL lokauta laikā Eliss spēlēja Šveices hokeja līgas kluba Langnavas "Tigers" rindās. "Sabres" spēlēja līdz 2017. gada vasarai, kad tika aizmainīts uz Minesotas "Wild". 2019. gada vasarā noslēdza viena gada līgumu ar Otavas "Senators". 2020. gada februārī "Senators" Enisu aizmainīja uz Edmontonas "Oilers".

## Ārējās saites
Kadrina (stacija)

**Kadrina** () ir stacija Igaunijā, Rietumviru apriņķa Kadrinas pagastā, dzelzceļa iecirknī Tapa—Narva un atrodas 13,8 km attālumā no Tapas, 91,4 km attālumā no Tallinas un 118,2 km attālumā no Narvas. Kadrinā pietur Tapas (Tallinas), Rakveres un Narvas virzienā kursējošie pasažieru dīzeļvilcieni.

## Stacijas ēka
thumb|left
Līdz ar dzelzceļa Baltijas Osta—Rēvele—Gatčina izbūvi 1870. gadā tika atklāta arī stacija Katrīnas ciemā (vācu: Katharinen, krievu: Kатеринень). Pēc īpašā projekta celtā stacija, kuru atsevišķi pasūtīja Baltijas dzelzceļu sabiedrības pilnvarotais barons Aleksandrs fon Pālens ir neliela vienstāva koka ēka ar paralēli sliežu klātnei izvietotu būvapjomu un centrālo transepta daļu ar rizalītiem ēkas galvenajās fasādēs. Ēkas centrālajā daļā izvietota pasažieru uzgaidāmā telpa ar biļešu kasēm ar izejām uz ielu un platformu. Ielas pusē neliels segts lievenis. Ēkas fasādēs atbilstoši laikmetam izmantots plašs koka aplikatīvo dekoru klāsts - dzegas, karnīzes, sandriki, spāru galu dekoratīvie griezumi, jumta savilces, stūra pilastri, konsoles. Ēkai ir divslīpju jumts ar simetrisku centrālās daļas jumta izbūvi un jumta galu nošļaupumiem.

Kopš 1980. gada stacijas ēka netiek izmantota.

## Interesanti fakti

Pirmais stacijas priekšnieks bija Aleksis Kreicvalds (1845–1910), igauņu dzejnieka un folklorista Frīdriha Reinholda Kreicvalda dēls. Aleksis Kreicvalds ieguva izglītību Pēterpils tehnoloģiskajā institūtā (). Pēc Aleksandra fon Pālena uzaicinājuma Aleksis Kreicvalds 1871. gada sākumā pieņēma Kadrinas stacijas priekšnieka amatu un nokalpoja stacijā 17 gadus.

## Skatīt arī
*Igaunijas pasažieru dzelzceļa pārvadājumi (austrumu virziens)

## Atsauces
Luksemburgas Nacionālā divīzija

**Luksemburgas Nacionālā divīzija** (līdz 2011. gadam - BGL līga) ir augstākā futbola līga Luksemburgā. Pirmais čempionāts notika 1910. gadā, un ir noticis katru gadu, izņemot 1913. gadu un 2. pasaules kara periodu.

## Klubi 2022.—2023. gada sezonā
* *[[FC Differdange 03|Differdange 03]]*
* *[[F91 Dudelange]]*
* *[[FC Etzella Ettelbruck|Etzella Ettelbruck]]*
* *[[CS Fola Esch|Fola Esch]]*
* *[[US Hostert|Hostert]]*
* *[[Jeunesse Esch]]*
* *[[UN Käerjéng 97]]*
* *[[FC Mondercange]]*
* *[[US Mondorf-les-Bains|Mondorf-les-Bains]]*
* *[[FC Progrès Niederkorn|Progrès Niederkorn]]*
* *[[Racing FC Union Luxembourg|Racing FC]]*
* *[[FC UNA Strassen|UNA Strassen]]*
* *[[FC Swift Hesperange|Swift Hesperange]]*
* *[[Union Titus Pétange]]*
* *[[FC Victoria Rosport|Victoria Rosport]]*
* *[[FC Wiltz 71|Wiltz 71]]*
Tamililamas atbrīvošanas tīģeri

**Tamililamas atbrīvošanas tīģeri** (, *Tamiḻīḻa viṭutalaip pulikaḷ*) bija kareivīga separātistu organizācija, kas bāzējās Šrilankas ziemeļos. To  dibināja Velupillajs Prabhakarans. Organizācijas mērķis bija izveidot neatkarīgu tamilu kontrolētu valsti Šrilankas ziemeļos un austrumos — Tamililamu. Tamililamas atbrīvošanas tīģeri bija iesaistīti Šrilankas pilsoņu karā, kas norisinājās no 1983. līdz 2009. gadam. 2009. gadā Šrilankas bruņotie spēki iznīcināja Tamilu tīģerus.

## Atsauces

## Ārējās saites
* 
* Tamilnet Pro Rebel Website
* Tamil Eelam News Tamil Eelam news site
Praimheds

**Praimheds** () vai kļūdaini **Sifrē rags** () ir zemesrags Triniti pussalas ziemeļos Antarktīdā, kontinenta galējais ziemeļu punkts.

Triniti pussalas piekrasti aptuveni nokartēja franču ekspedīcija Žila Dimona d'Irvila vadībā un zemesragu ap 4,5 km uz austrumiem nosauca par Sifrē ragu. FIDS ekspedīcijai no Hopbejas polārstacijas kartējot apvidu, Sifrē raga nosaukums tika kļūdaini attiecināts uz pussalas vistālāko ziemeļu izvirzījumu. Pēc franču ekspedīcijas materiālu un aerofotogrāfiju izpētes, 1960. gados rags tika nosaukts par Praimhedu (‘pirmais rags’) kā pirmais Antarktīdas sauszemes punkts.

## Atsauces
Brensfīlda šaurums

**Brensfīlda šaurums** (, ) vai **Flotes jūra** (; Argentīnas avotos) ir ap  garš un līdz  plats jūras šaurums Antarktīdas piekrastē. Atdala Dienvidšetlendas salas no Antarktīdas pussalas un d'Irvila salas. Šaurumā atrodas vairākas salas, lielākās no kurām ir Lovailenda un Disepšena.

Šaurumu 1820. gadā atklāja, bet noturēja to par līci britu kara flotes ekspedīcija ar brigu *Williams* Edvarda Brensfīlda vadībā. Pēc Brensfīlda šaurumu nokartēja roņu mednieki. Ap 1825. gadu šaurumu pirmatklājēja vārdā nosauca cits britu kara flotes kapteinis Džeimss Vedels. Argentīniešu avotos šaurums saukts par Flotes jūru par godu Argentīnas kara flotei, kas veica lielāko daļu izpētes darbu šajā apvidū.

## Atsauces
Mezozojs

**Mezozojs** (, *mésos* — ‘vidējais’) ir ģeoloģiskās laika skalas ēra, kas ietilpst fanerozoja eonā, un sīkāk dalās trijos ģeoloģiskajos periodos: krītā, jurā un triasā. Mezozojs sākās aptuveni 251 miljonu gadu pirms mūsdienām un beidzās 65,5 miljonus gadu pirms mūsdienām, kad notika tā sauktā krīta-paleogēna izmiršana. Pirms mezozoja bija paleozojs, bet pēc tam — kainozojs.

Mezozoja laikmetā uz Zemes dominēja dinozauri. Laikmeta laikā notika arī nozīmīgas tektoniskās un klimata pārmaiņas, kā arī evolucionēja plaša dzīvās dabas daudzveidība. Mezozoja ēras sākumposmā sadalījās superkontinents Pangeja. Mezozoja ēras sākumā (triasā) izveidojās pirmie zīdītāji, bet juras laikmetā parādījās pirmie putni.

## Ārējās saites
Latvijas čempionāts orientēšanās sportā

**Latvijas čempionāts orientēšanās sportā** ir Latvijas Orientēšanās federācijas organizētu orientēšanās sacensību sērija, kurās tiek noskaidroti Latvijas čempioni vairākās orientēšanās sporta disciplīnās. Pēdējos gados notiek atsevišķs čempionāts garajā distancē un sprintā (vasaras sākumā) un vidējā distancē un stafetē (vasaras beigās), kā arī atsevišķs čempionāts orientēšanās maratona distancē (rudenī). Latvijas čempioni katrā no veidiem tiek noskaidroti daudzās vecuma grupās, tostarp arī vīriešu un sieviešu elites grupās. Latvijas čempionāti ir arī Latvijas kausa izcīņas posmi (attiecīgi klasiskajā orientēšanās sportā, sprintā vai stafetēs).

Savi Latvijas čempionāti tiek rīkoti arī rogainingā, ziemas orientēšanās sacensībās uz slēpēm, nakts orientēšanās un veloorientēšanās sacensībās.

## Garā distance
Agrāk saukta arī par klasisko distanci. Šajā distancē paredzamais uzvarētāja laiks ir 90-100 minūtes vīriešiem un 70-80 minūtes sievietēm.

### Vīrieši

### Sievietes

## Vidējā distance
Agrāk saukta arī par īso distanci. Šajā distancē paredzamais uzvarētāja laiks ir 30-35 minūtes gan vīriešiem, gan sievietēm.

### Vīrieši

### Sievietes

## Sprinta distance
Šajā distancē paredzamais uzvarētāja laiks ir 12-15 minūtes gan vīriešiem, gan sievietēm.

### Vīrieši


**[[#nbFoot01a|^]]** Sacensībās uzvarēja Dags Blandšens (*Dag Blandkjenn*) no Norvēģijas, kurš startēja ārpus Latvijas čempionāta konkurences. Trešajā vietā finišēja cits Norvēģjas sportists Emīls Ālbeks (*Emil Ahlbäck*).



### Sievietes


**[[#nbFoot01a|^]]** Sacensībās uzvarēja Maija Sianoja (*Maija Sianoja*) no Somijas, kura startēja ārpus Latvijas čempionāta konkurences. Trešajā vietā finišēja Norvēģjas sportiste Silje Ekrolla Jārena (*Silje Ekroll Jahren*).



## Maratona distance
Šajā distancē paredzamais uzvarētāja laiks ir 135-200 minūtes vīriešiem un 105-160 minūtes sievietēm.

### Vīrieši

### Sievietes

## Stafete

### Vīrieši

### Sievietes

## Atsauces

## Ārējās saites
* Latvijas čempioni orientēšanās sportā 1963-1999 Orient.lv
Saulgrieži

250px|thumbnail|Sezonu maiņas brīži (saulgrieži un ekvinokcijas) ziemeļu puslodē.
250px|thumb|Atstarotās Saules gaismas intensitāte ziemas un vasaras saulgriežu laikā.
**Saulgrieži**  jeb **solstīcija** ( — 'Saule', *sistere* — 'apstāties') ir moments, kad Saulei ir vislielākā deklinācija (vasaras saulgrieži) vai vismazākā deklinācija (ziemas saulgrieži). Dažreiz saulgriežus sauc arī par **saulstāvjiem**, jo pirms un pēc saulgriežiem Saule vairākas dienas gandrīz nemaina savu maksimālo augstumu virs horizonta. Vasaras saulgriežu laikā ir visgarākā diena un visīsākā nakts, bet ziemas saulgriežos — visīsākā diena un visgarākā nakts. Terminatora līnija saulgriežu laikā pieskaras arktiskajam un antarktiskajam polārajam lokam. Vasaras saulgrieži ziemeļu puslodē ir 20., 21. vai 22. jūnijā un iezīmē astronomiskās vasaras sākumu, bet ziemas saulgrieži — 21. vai 22. decembrī un tie ir astronomiskās ziemas sākums.

Viduspunktu starp saulgriežiem iezīmē pavasara un rudens ekvinokcijas jeb vienādības.

Saulgriežu laikā daudzas tautas tradicionāli atzīmē saulgriežu svētkus. Latviešiem tie ir Jāņi un  Ziemassvētki.

## Ekvinokciju un saulgriežu laiki
Tabulā ir apkopoti ekvinokciju un saulgriežu laiki pēdējos un nākamajos gados. Norādīts UTC, kas atšķiras no Latvijas laika (UTC+2 ziemā, UTC+3 vasarā).

## Atsauces
953. gads

**953. gads** () bija parastais gads, kas pēc Jūlija kalendāra sākās sestdienā.

## Notikumi
* Armēnijā sāka valdīt Ašots III no Bagratīdu dinastijas.

## Dzimuši
## Miruši
* 19. marts — Ismails al Mansūrs - trešais Fatimīdu kalifs Ifrikijā. (dzimis 913.)
Lehtse (stacija)

**Lehtse** () ir dzelzceļa pieturas punkts Igaunijā, Rietumviru apriņķa Tapas pagast Lehtses ciemā, dzelzceļa iecirknī Ilemiste—Tapa un atrodas 8 km attālumā no Tapas, 69,6 km attālumā no Tallinas un 140 km attālumā no Narvas. Lehtsē pietur Tapas (Tartu, Valgas, Rakveres, Narvas) un Tallinas virzienā kursējošie pasažieru dīzeļvilcieni.

## Stacijas ēka
Lehtses stacijas vēsturiskā ēka celta 1897. gadā. Tā ir vienstāva klinkera ķieģeļu ēka ar simetriski kārtotu būvapjomu. Centrālo rizalītu noslēdz uz priekšu izvirzīts koka frontons, ar nelielu rozes tipa lodziņu. Logailes veidotas pusaploces formā. Jumta forma - divslīpju ar nošļauptiem galiem. Logu arkas un stūru pilastri veidoti smilšakmenī.
Kaut arī ēka ir mūra celtne, nedaudz tiek izmantoti arī koka dekoratīvās plastikas elementi, proti, jumta pārkari balsta dekoratīvu spāru atbalsta konsoļu rinda.

1998. gadā Lehtses stacijas ēka tika iekļauta valsts kultūras pieminekļu sarakstā.


Lehtse raudteejaama hoone 1897.jpg|
Lehtse jaama elamu.jpg|


## Atsauces

## Ārējās saites
Pijs I

**Pāvests Pijs I** (; dzimis 1. gadsimta beigās, miris 157. vai 161. gadā) bija Romas bīskaps un līdz ar to katolisma tradīcijā tiek uzskatīts par vienu no Romas pāvestiem. Šajā amatā viņš bija aptuveni no 142. vai 146. līdz 157. vai 161. gadam. Tiek uzskatīts, ka viņš mira mocekļa nāvē, lai gan daži speciālisti to apšauba.

## Ārējās saites
*
Pijs

**Pijs** var būt:

* Pijs I — Romas pāvests no 142. vai 146. gada līdz 157. vai 161. gadam;
* Pijs II — Romas pāvests no 1458. līdz 1474. gadam;
* Pijs III — Romas pāvests 1503. gadā;
* Pijs IV — Romas pāvests no 1559. līdz 1565. gadam;
* Pijs V — Romas pāvests no 1566. līdz 1572. gadam;
* Pijs VI — Romas pāvests no 1775. līdz 1799. gadam;
* Pijs VII — Romas pāvests no 1800. līdz 1823. gadam;
* Pijs VIII — Romas pāvests no 1829. līdz 1830. gadam;
* Pijs IX — Romas pāvests no 1846. līdz 1878. gadam;
* Pijs X — Romas pāvests no 1903. līdz 1914. gadam;
* Pijs XI — Romas pāvests no 1922. līdz 1939. gadam;
* Pijs XII — Romas pāvests no 1938. līdz 1958. gadam;
* Antonijs Pijs — Romas imperators.
Rihtenberga

**Rihtenberga** () ir pilsēta Vācijā, Mēklenburgā-Priekšpomerānijā uz dienvidrietumiem no Štrālzundes pie Rihtembergas ezera. Pēc iedzīvotāju skaita mazākā pilsēta Mēklenburgā-Priekšpomerānijā. Ezera pretējā krastā atrodas Francburga.

## Atsauces

## Ārējās saites
Ralfs Lorēns

**Ralfs Lorēns** (, īstajā vārdā **Ralfs Lifšics** (); dzimis ) ir amerikāņu modes mākslinieks un uzņēmējs, zīmola *Polo Ralph Lauren* radītājs.

Dzimis Bronksā, ebreju ģimenē. Divus gadus mācījies Ņujorkas Pilsētas universitātē. Strādājis Ņujorkas apģērbu veikalā *[[Brooks Brothers]]*. 1967. gadā Ņujorkā atvēra savu kaklasaišu veikalu. 1971. gadā Beverlihilsa tika atklāts pirmais atsevišķais *Polo Ralph Lauren* veikals. 1981. gadā Londonā tika atklāts pirmais *Polo Ralph Lauren* veikals ārzemēs.

Ralfs Lorēns pazīstams kā kaislīgs retu automobiļu kolekcionārs.

## Ārējās saites
* ralphlauren.com 
* profils ''Fashion Model Directory''
Jeneda (stacija)

**Jeneda** () ir dzelzceļa pieturas punkts Igaunijā, Rietumviru apriņķa Tapas pagastā, dzelzceļa iecirknī Ilemiste—Tapa un atrodas 14,6 km attālumā no Tapas, 63 km attālumā no Tallinas un 146,6 km attālumā no Narvas. Jenedā pietur Tapas (Tartu, Valgas, Koidulas, Rakveres, Narvas) un Tallinas virzienā kursējošie pasažieru dīzeļvilcieni.

## Vēsture
Igaunijas pirmā dzelzceļa Baltijas Osta—Rēvele—Tosno būvniecība norisinājās no 1869. līdz 1870. gadam. Atklāšanas gadā posmā Rēvele—Tapa tika ierīkotas tikai divas stacijas — Rāzika (, ) un Šarlotenhofa (, ). Tajā pašā gadā pēc īpaša Janedas muižas (, ) īpašnieka barona Hermana fon Benkendorfa pasūtījuma tika izveidots privāts dzelzceļa pieturas punkts ar iekāpšanas platformu un stacijas ēku — uzgaidāmo zāli. Pieturas punktu barons nosauca sava muižas īpašuma vārdā, pie tam pieturas punktu izmantot varēja vienīgi pats barons, kā arī viņa piederīgie. 1876. gadā privātais pieturas punkts ieguva publiskas starpstacijas kategoriju. 1914. gadā stacijā tika izbūvēts otrs sliežu ceļš, bet 1927. gadā Jeneda kļuva par staciju.

Vecā koka stacijas ēka 20. gadsimta beigās nojaukta.

2011. gadā projekta „Reisiplatvormide viimine eurokõrgusele“ ietvaros ar Eiropas Savienības Struktūrfondu līdzfinansējumu Jenedas pieturas punktā tika izbūvētas divas jaunas pasažieru platformas ar augstuma atzīmi 550 mm. Platformu garums - 30 m. Pasažieru iekāpšana un izkāpšana tiek veikta no vilciena sastāva pirmā vagona.

## Atsauces
Paramount Pictures

***Paramount Pictures Corporation*** ir filmu ražošanas un izplatīšanas uzņēmums, kas ticis dibināts 1912. gadā. Tas pašlaik pieder vienam no lielākajiem mediju konglomerātiem *[[Paramount Global]]*. Šī ir otra vecākā vēl eksistējošā filmu studija pēc *Gaumont Pictures*. Tāpat šī ir pēdējā lielā filmu studija, kuras vadība atrodas Holivudā, Losandželosā. *Paramount Pictures* pastāvīgi tiek ierindota starp lielākajām filmu studijām pēc ieņēmumiem. Uzņēmums ir *Motion Picture Association of America* (MPAA) locekle. Pašreizējais uzņēmuma priekšsēdētājs un izpilddirektors ir Breds Grejs.

## Atsauces

## Ārējās saites

*  
*
Padomju Savienības himna

**[[Padomju Savienība|Padomju Savienības]] himna** tika ieviesta Otrā pasaules kara laikā , nomainot "Internacionāli" kā PSRS oficiālo valsts himnu. Himnas vārdus sacerēja Sergejs Mihalkovs sadarbībā ar Gabrielu El-Registanu, savukārt mūziku — Aleksandrs Aleksandrovs. Sākotnēji dziesma tika sacerēta kā boļševiku partijas himna 1939. gadā.

2000. gadā tika pieņemta Krievijas jaunā himna, kuras pamatā bija Padomju Savienības himnas melodija. Tās vārdus sacerēja Sergejs Mihalkovs, kurš bija arī PSRS himnas autors.

## Vārdi

### 1944-1956

### 1977-1991

## Skatīt arī
* Krievijas himna

## Ārējās saites

* Himnas teksts
Stirnas (Īles pagasts)

**Stirnas** ir ciems Dobeles novada Īles pagastā. Izvietojies pagasta dienvidaustrumos Lielauces ezera krastā  no pagasta centra Īles,  no novada centra Auces un  no Rīgas.

Apdzīvotā vieta veidojusies ap bijušās Stirnu muižas *(Stirnen)* centru. Pēc agrārās reformas muižas pilī ierīkoja nespējnieku namu. Latvijas PSR laikā tur ierīkoja Rīgas autobusu fabrikas atpūtas bāzi, tagad tā pamesta. Ciemā uzbūvēja "Līvānu mājas". Stirnas muižas apbūve (19. gadsimts) ir vietējas nozīmes arhitektūras piemineklis.

## Atsauces
Džemisons

**Džemisons** () var būt:

* Antons Džemisons (*Antawn Jamison*; 1976) — amerikāņu basketbolists;
* Herberts Džemisons (*Herbert Jamison* ;1875—1938) — amerikāņu vieglatlēts, olimpiskās sudraba medaļas ieguvējs.
Stirnas (nozīmju atdalīšana)

**Stirnas** var būt:
* Stirna — stirnu ģints suga,
* Stirnas — briežu dzimtas ģints,
* Stirnas — apdzīvota vieta Īles pagastā,
* Stirnas — apdzīvota vieta Katvaru pagastā,
* Stirnas — apdzīvota vieta Medzes pagastā.
Atlas V/421

**Atlas V/421** ir ASV nesējraķetes Atlas V konfigurācija. Tajā izmantots standarta centrālais bloks ar Krievijā ražotu dzinēju RD-180. Otrajā pakāpē izmantota viena dzinēja versija Centaur SEC. Šajā konfigurācijā ir divi cietās degvielas starta paātrinātāji. Derīgās kravas nosegšanai izmanto plūsmvirzi ar 4 m diametru.

*Atlas V/421* zemā orbītā (28,5° slīpumā) spēj nogādāt  kravas. Ģeostacionārajā pārejas orbītā var pacelt 6890 kg kravas.

Nesējraķetes izgatavošanu un palaišanu nodrošina United Launch Alliance (Lockheed Martin un Boeing kopuzņēmums); līdz 2006. gadam — *Lockheed Martin*.

Līdz 2012. gada septembrim *Atlas V/421* veikusi 2 startus, visi veiksmīgi. 

## Atsauces

## Ārējās saites
* Atlas-5(411) Günter Dirk Krebs
Longinga rags

**Longinga rags** ( — tulkojums no  — ‘Ilgu rags’, ) vai **Deseo rags** (; Argentīnas avotos) ir klinšains zemesrags Antarktīdas pussalas austrumos Antarktīdā. Izvietojies Longinga pussalas galā Vedela jūras piekrastē pie ieejas Prinča Gustava šaurumā un atdala Triniti pussalu ziemeļaustrumos no Nordenšelda krasta dienvidrietumos.

Zemesragu 1902. gadā atklāja Zviedrijas antarktiskā ekspedīcija Oto Nordenšelda vadībā un nosauca to par «Ilgu ragu», jo no ekspedīcijas ziemošanas nometnes Snouhilas salā zemesrags rādīja virzienu, ko ekspedīcija vēlējās izpētīt.

## Atsauces
Zālēdāji

[thumbnail|235px|[Baltastes briedis|Baltastes brieži ir tipiski zālēdāji]]
**Zālēdāji** ir organismi, kas anatomiski un fizioloģiski ir pielāgoti uzturā lietot augu pasaules barību. Šo terminu visbiežāk attiecina uz dzīvniekiem. Zālēdāji var būt dažādi dzīvnieki, sākot ar kukaiņiem un beidzot ar tādiem lieliem zīdītājiem kā ziloņiem. Zālēdājus sauc arī par **fitofāgiem** (, *phuton* — ‘augs’; , *phagein* — ‘ēst’). Barības ķēdē zālēdāji atrodas zem visēdājiem un gaļēdājiem.
Haims Veicmans

**Haims Azriels Veicmans** (; dzimis , miris ) bija cionists, Pasaules Cionistu organizācijas prezidents (1921–1931, 1935–1946), pēc Izraēlas nodibināšanas — tās pirmais prezidents (no 1949. gada līdz savai nāvei).

Ievērojams ķīmiķis, izstrādāja ABE-procesu acetona iegūšanai. 1934. gadā Rehovotā nodibināja Veicmana Zinātnes Institūtu — vienu no redzamākajām Izraēlas zinātnes iestādēm.

Piedzima Motaļas pilsētiņā netālu no Pinskas (tagad Baltkrievijā) kā trešais no piecpadsmit bērniem. Apmeklēja skolu Pinskā. Studēja ķīmiju Darmštatē un Fribūrā. No 1901. gada - pasniedzējs Ženēvas Universitātē, no 1904. gada - Mančestras Universitātē. 

Aktīvi piedalījās cionisma kustībā. Darbodamies Lielbritānijā, bija viens no cilvēkiem, kuri kontaktējās ar Artūru Balfūru, pārliecinot par ebreju mītnes zemes Palestīnā dibināšanas nepieciešamību. 1919. gada 3. janvārī parakstīja t.s. Faisala-Veicmana vienošanos. Pēc 1921. gada - Pasaules Cionistu organizācijas prezidents, pēc Izraēlas nodibināšanās - valsts prezidents.

## Ārējās saites

* Par Veicmanu Izraēlas Ārlietu ministrijas lapā
Nelijerve (stacija)

**Nelijerve** () ir dzelzceļa pieturas punkts Igaunijā, Harju apriņķa Aegvīdu pagastā, dzelzceļa iecirknī Ilemiste—Tapa un tas atrodas 18,4 km attālumā no Tapas, 59,2 km attālumā no Tallinas un 150,4 km attālumā no Narvas. Nelijervē pietur Tapas (Tartu, Valgas, Koidulas, Rakveres, Narvas) un Tallinas virzienā kursējošie pasažieru dīzeļvilcieni.

2011. gadā projekta „Reisiplatvormide viimine eurokõrgusele“ ietvaros ar Eiropas Savienības Struktūrfondu līdzfinansējumu Jenedas pieturas punktā tika izbūvētas divas jaunas pasažieru malas platformas ar augstuma atzīmi 550 mm. Platformu garums - 30 m. Pasažieru iekāpšana un izkāpšana tiek veikta no vilciena sastāva pirmā vagona.

## Atsauces
Džeina Mensfīlda

**Džeina Mensfīlda** (; dzimusi **Vera Džeina Pālmere** (*Vera Jayne Palmer*) , mirusi ) bija amerikāņu aktrise, izklaidētāja naktsklubos, dziedātāja, modele, viena no agrīnajām *[[Playboy]]* *Playmate*. Viņa bija Holivudas 1950. un 1960. gadu sākuma seksa simbols. Dž. Mensfīlda bija *[[20th Century Studios|20th Century Fox]]* alternatīva Merilinai Monro un kļuva pazīstama kā "strādnieku Monro" (*Working Man's Monroe*). Viņa kļuva par lielu Brodvejas zvaigzni 1955. gadā, savukārt 1956. gadā — Holivudas zvaigzni. Viņa ir filmējusies tādās filmās kā *[[The Girl Can't Help It]]* (1956), *[[Will Success Spoil Rock Hunter?]]* (1957), *[[Too Hot to Handle]]* (1960), *[[The Wayward Bus]]* (1957) un *[[Promises! Promises!]]* (1963). Filmā *Promises! Promises!* viņa kļuva par pirmo lielo amerikāņu aktrisi, kura bijusi kaila Holivudas filmā.

Gāja bojā autokatastrofā 34 gadu vecumā.

## Ārējās saites
Ledus laikmets 4: Kontinentu dreifs

**"Ledus laikmets 4: Kontinentu dreifs"** () ir 2012. gada ASV datoranimācijas filma. Filma pieejama gan 2D, gan 3D formātā. Filmas izplatītājs ir studija *[[20th Century Studios|20th Century Fox]]*. Animācijas filma ir turpinājums iepriekšējām "Ledus laikmeta" filmām: "Ledus laikmets", "Ledus laikmets 2: Atkusnis" un "Ledus laikmets 3: Dinozauru ēra". Pirmo reizi filmu ciklā filmu režisējis cits režisors — Stīvs Martīno. Pirmizrāde ASV norisinājās 2012. gada 13. jūlijā, bet Latvijā — 6. jūlijā. Filmas skaņu celiņu ieskaņojusi grupa *[[The Wanted]]*.

## Atsauces

## Ārējās saites
*
Aleksandrs VII

**Pāvests Aleksandrs VII** (, dzimis kā **Fābio Kidži** () , miris ) bija Romas pāvests no 1655. gada 7. aprīļa līdz savai nāvei 1667. gada 22. maijā.

Dzimis Sjēnā, bagātu baņķieru ģimenē. Pirms kļūšanas par pāvestu bija inkvizitors Maltā un pāvesta nuncijs Ķelnē. Ievēlēts par pāvestu ar Spānijas atbalstu, pretojoties Francijas ietekmei. Uzstājās pret jansenismu. Veica Romas pārbūves darbus, atbalstīdams Džovanni Lorenco Bernīni darbību. Aleksandra VII laikā tika veikta Svētā Pētera laukuma apbūve ar Bernīni projektētajām kolonādēm. Aleksandra VII darbības laikā Zviedrijas karaliene Kristīne pārgāja katolismā.

## Ārējās saites
Tribzēse

**Tribzēse** () ir pilsēta Vācijā, Mēklenburgā-Priekšpomerānijā uz austrumiem no Rostokas.

## Atsauces

## Ārējās saites